open-index/open-wikipedia-markdown huggingface dataset:
איתי ברון

**איתי בְּרוּן** (נולד ב-1965) הוא איש צבא ישראלי במילואים ששירת כראש חטיבת המחקר באמ"ן בדרגת תת-אלוף. בנוסף, כיהן כסגן ראש המכון למחקרי ביטחון לאומי.

## משפחה
איתי ברון נולד ב-1965 לשופטת ציפורה ברון ולעיתונאי נתן ברון. הוא גדל בבית מגורי העיתונאים.

הוא נשוי לשופטת איריס רבינוביץ'-ברון, בתו של איתמר רבינוביץ', ולהם בן ובת. הוא מתגורר כיום בגבעתיים.

## השכלה
ברון קיבל תואר ראשון (בהצטיינות) במשפטים מאוניברסיטת חיפה והוסמך כעורך דין. יש לו תואר שני (בהצטיינות) במדע המדינה - דיפלומטיה ולימודי ביטחון מאוניברסיטת תל אביב.

מלמד קורסים על מודיעין, כוח אווירי והסביבה האסטרטגית של ישראל באוניברסיטת תל אביב, במרכז הבינתחומי הרצליה, ובאוניברסיטת חיפה.

## תפקידים
ברון התגייס ללהק המודיעין של חיל האוויר, והתקדם עד לתפקיד ראש מחלקת המחקר בו. ב-2004 מונה לעוזר ראש אמ"ן להערכה.

ב-2006 הקים את מרכז דדו לחשיבה צבאית בינתחומית והיה מפקדו הראשון, בדרגת תת-אלוף. בשנת 2011 מונה לראש חטיבת המחקר באמ"ן וכיהן בתפקיד זה עד ינואר 2015.

באפריל 2013 הודיע שצבא סוריה עשה שימוש בנשק כימי נגד המורדים, אירוע שהוגדר קודם לכן כחציית קו אדום.

בשנים 2018–2021 שימש כסגן ראש המכון למחקרי ביטחון לאומי (INSS) למחקר.

באפריל 2024 מונה לממלא מקום ראש חטיבת המחקר באמ"ן למספר חודשים, לאחר שתא"ל עמית סער פרש מיידית עקב גידול ממאיר שהתגלה בגופו. בתחילת חודש יוני הוחלף על ידי תא"ל אופיר מזרחי-רוזן.

## קישורים חיצוניים

* ראש חטיבת המחקר באמ"ן: סיכונים בעלי פוטנציאל לנפיצות גבוהה, **רואים מל"מ** 16, דצמבר 2012
* Itai Brun, While You’re Busy Making Other Plans’ – The ‘Other RMA’, **The Journal of Strategic Studies** Vol. 33, August 2010.
* .
* .
* .
* .
* 
* 

;מפרי עטו:
* המחקר המודיעיני - בירור המציאות בעידן של תמורות ושינויים מהדורה מעודכנת (2021) בהוצאת המרכז למורשת המודיעין.
* מעליונות אווירית למהלומה רב-ממדית - השימוש בכוח האווירי ומקומו בתפיסת המלחמה הכוללת של ישראל (2022) בהוצאת המכון למחקרי ביטחון לאומי (INSS).
* לאן נעלם התמרון?, **[[מערכות (כתב עת)|מערכות]]** 421-420, ספטמבר 2008 
* 
*  בהרצאה על הערכותיו לגבי שינוי מוחלט בהוויית הצבא והמלחמה ומה הלקחים מכך לגבי צה"ל ומדינת ישראל. סדנת אלפרדו, 16 ביולי 2015. (התחלה 10:44)
* איתי ברון וגל פרל פינקל, הסביבה האופרטיבית: ימי קרב שעלולים להסלים למלחמה לא רצויה, בתוך: "**הערכה אסטרטגית לישראל 2021-2020**", המכון למחקרי ביטחון לאומי, ינואר 2021.
* 
* 

## הערות שוליים

קטגוריה:חיילי אגף המודיעין
קטגוריה:חיילי חיל האוויר הישראלי
קטגוריה:ראשי חטיבת המחקר
קטגוריה:דיירי בית מגורי העיתונאים
קטגוריה:גבעתיים: אישים
קטגוריה:תתי-אלופים בצה"ל
קטגוריה:בוגרי אוניברסיטת חיפה: משפטים
קטגוריה:סגל המכון למחקרי ביטחון לאומי
קטגוריה:מפקדי מרכז דדו לחשיבה צבאית בינתחומית
קטגוריה:ישראלים שנולדו ב-1965
הפקולטה למדע והנדסה של חומרים (הטכניון)

250px|ממוזער|שמאל|בניין הפקולטה למדע והנדסה של חומרים בטכניון

**הפקולטה למדע והנדסה של חומרים** של הטכניון בחיפה נוסדה בשנת 1994, והיא עוסקת במחקר של הנדסת חומרים ובהכשרה של מהנדסי חומרים. דיקאן הפקולטה הוא פרופ' יוג'ין רבקין.

## היסטוריה

בתחילת שנות השישים התחילה פעילות בנושא הנדסת חומרים במסגרת הפקולטה להנדסת מכונות. בשנת 1980 הוקמה המחלקה להנדסת חומרים כיחידה עצמאית בטכניון, שהעניקה תארים גבוהים בלבד - תואר שני ודוקטור. בשנת 1994, נפתח מסלול לימודים לתואר ראשון, והמחלקה הפכה לפקולטה להנדסת חומרים.

דן שכטמן, חבר סגל הפקולטה זכה בפרס נובל לכימיה בשנת 2011. בשנת 2019 התרחשה במעבדת הפקולטה תאונת עבודה בעקבותיה נהרג פרופסור אלעזר גוטמנאס.

## הפקולטה כיום

בפקולטה לומדים כיום כ-300 סטודנטים בלימודי לתואר ראשון וכ-100 משתלמים לתארים גבוהים. סגל הפקולטה כולל 15 חברי סגל.

## מסלולי לימוד
* **מסלול משולב כימיה/פיזיקה והנדסת חומרים** - תוכנית משותפת עם הפקולטה לפיזיקה והפקולטה לכימיה, התוכנית אורכת כארבע וחצי שנים. לימוד מעמיק של מקצועות היסוד (מתמטיקה, פיזיקה, כימיה ומחשבים). וכן, התמחות באחד מהתחומים הבאים: חומרים אלקטרוניים, פולימרים, מטלורגיה וחומרים קרמיים. התוכנית מעניקה תואר ראשון בכימיה או בפיזיקה ותואר ראשון בהנדסת חומרים: "בוגר למדעים בכימיה" או "בוגר למדעים בפיזיקה" ו"מוסמך למדעים בהנדסת חומרים" (B.Sc.)

## קישורים חיצוניים

## הערות שוליים

קטגוריה:הטכניון: יחידות אקדמיות
הפקולטה להנדסה ביורפואית

250px|ממוזער|שמאל|המכון להנדסה ביו-רפואית ע"ש סילבר

**הפקולטה להנדסה ביו-רפואית** של הטכניון בחיפה נוסדה בשנת 1969, והיא עוסקת במחקר של הנדסה ביורפואית ובהכשרה של מהנדסי ביורפואה. דיקן הפקולטה הוא פרופ' חיים אזהרי.

## היסטוריה

לימודי הנדסה ביו-רפואית בטכניון החלה כבר באמצע שנות הארבעים, כאשר התופעות ביולוגיות החשמליים של הגוף נחקרו במחלקה להנדסת חשמל. העניין וההתלהבות שנוצרה על ידי תחום חדש זה של מחקרים, גרם לכך שעד שנת 1968 היו יותר מארבעים פרויקטים שונים במחלקות שונות בטכניון. בשנת 1970, הוקם המכון ע"ש יוליוס סילבר כדי לשכן את כל המחקר של הנדסה ביו-רפואית בטכניון, והמחלקה בין תחומית להנדסה רפואית וביולוגית הוקמה באופן רשמי כתוכנית ללימודי תואר שני. התוכנית לתואר ראשון הושקה בשנת 1999.

## הפקולטה כיום

בפקולטה 21 חברי סגל בזמן מלא, 10 חברי סגל בהשתייכות משנית ו-6 פרופ' אמריטוס. לפקולטה יש 24 מעבדות מחקר שונות, בנוסף למעבדות ההוראה.

## מסלולי לימוד
* **בוגר הנדסה ביו-רפואית** - תוכנית בסיסית ארבע שנתית בהנדסה ביו-רפואית. התוכנית מציעה שלושה סוגי התמחויות: מגמת הדמיה ואותות רפואיים, מגמת ביומכניקה וזרימה; מגמת הנדסת רקמות וביוחומרים. התוכנית מעניקה תואר ראשון בהנדסה ביו-רפואית.
* **תואר כפול בהנדסה ביו-רפואית ורפואה** - תוכנית משותפת עם הפקולטה לרפואה, התוכנית אורכת 8 שנים. התוכנית מיועדת לסטודנטים מצטיינים, אשר בנוסף להכשרתם כמהנדסים מעוניינים להשתלב בלימודי הרפואה. התוכנית מעניקה תואר כפול לאחר 5 השנים הראשונות: "מוסמך למדעים (.B.Sc) בהנדסה ביו-רפואית" ו "בוגר למדעים (.B.Sc) במדעי הרפואה". הסטודנט יקבל תואר ברפואה (MD) לאחר סיום התואר הכפול, בנוסף ל-3 שנים קליניות ושנת סטאז'.
* **תואר משולב בהנדסה ביו-רפואית ופיזיקה** - תוכנית משותפת עם הפקולטה לפיזיקה, התוכנית אורכת ארבע שנים. התוכנית מיועדת למספר מצומצם של סטודנטים מצטיינים, אשר בנוסף להכשרתם כמהנדסים מעוניינים להשתלב בלימודי פיזיקה. התוכנית מעניקה תואר "מוסמך למדעים (.B.Sc) בהנדסה ביו-רפואית ובפיזיקה".

## קישורים חיצוניים

* 
* 
## הערות שוליים

קטגוריה:הטכניון: יחידות אקדמיות
קטגוריה:הנדסה
מירי סיסו

**מירי סיסו** היא ספורטאית פאראלימפית. אלופה פאראלימפית (סיאול 1988) ובעלת שתי מדליות ארד בתחרויות השחייה במשחקים הפאראלימפיים.

## ביוגרפיה
סיסו בת בכורה במשפחה בת ארבעה ילדים ונולדה עם שיתוק מוחין עקב סיבוכים בלידה. בגיל עשר החלה להתאמן במרכז הספורט לנכים.

### מדליית ארד פאראלימפית
ב זכתה סיסו במדליית ארד, במשחה ל-100 מטר גב. נוסף לכך היא סיימה במקום חמישי במשחים ל-50 מטר חופשי ול-100 מטר חופשי. היא סיימה במקום רביעי בהדיפת כדור ברזל ובמקום חמישי בזריקת דיסקוס.

### אלופה פאראלימפית
במשחקים הפאראלימפיים סיאול (1988) זכתה סיסו בשתי מדליות, זהב וארד. מדליית זהב, במשחה ל-100 מטר חזה בשיא עולם חדש של 2:22.28 דקות ומדליית ארד במשחה ל-100 מטר חופשי. נוסף לכך היא סיימה במקום חמישי, במשחים ל-100 מטר גב ול-200 מטר חופשי.

במשחקים הפאראלימפיים ברצלונה (1992) השתתפה בארבעה משחים וסיימה במקומות חמישי ומטה.

סיפורה מסופר בחוברת "מדריך לשילוב ילדים עם מוגבלות גופנית בבית הספר ובקהילה" של משרד החינוך ובו היא אומרת: "אני חושבת שלכל אדם יש לקות או נכות מסוימת, גם אם לא רואים אותה. אין בן אדם מושלם. כשאני מרגישה באדמה, מושפלת, דחויה וכל הרגשות השליליים האפשריים, אז אני בוכה, לוקח לי מעט מאוד זמן כדי לקום ולהתאושש ולהגיד לעצמי: אם זה לא הלך פה, זה לבטח ילך במקום אחר או בזמן אחר".

סיסו הוכשרה כמאבחנת דידקטית ובעלת תואר בחינוך מסמינר הקיבוצים. עובדת כמורה לחינוך מיוחד בבית ספר בנתניה לילדים לקויי שמיעה.

## קישורים חיצוניים
* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:שחייניות פאראלימפיות ישראליות
קטגוריה:אתלטיות פאראלימפיות ישראליות
קטגוריה:שחייניות נכות ישראליות
קטגוריה:ספורטאי איל"ן
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:בוגרי תיכון טשרניחובסקי
קטגוריה:בוגרות תיכון טשרניחובסקי
קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות נכות ישראליות
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:אתלטים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:שחייניות במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:שחייניות במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:שחייניות במשחקים הפאראלימפיים ברצלונה (1992)
קטגוריה:ספורטאים ישראלים הסובלים משיתוק מוחין
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קייל לאורי

**קייל טרל לאורי** (באנגלית: **Kyle Terrell Lowry**; נולד ב-25 במרץ 1986) הוא כדורסלן אמריקאי, המשחק בעמדת הרכז בקבוצת פילדלפיה 76' מליגת ה-NBA.

## קריירת ה-NBA
### ממפיס גריזליס
לאחר שנתיים באוניברסיטת וילאנובה נלקח לאורי בבחירה ה-24 של דראפט ה-NBA 2006, על ידי ממפיס גריזליס. במשחק הפותח של העונה נגד ניו יורק ניקס, לאחר שדיימון סטודמאייר נפצע בתחילת המשחק, שיחק לאורי במשך 28 דקות שבהן קלע 6 נקודות, קלט 10 ריבאונדים, מסר 3 אסיסטים, חטף פעמיים וחסם פעם אחת. עם זאת, עונת הרוקי שלו הסתיימה לאחר 10 משחקים בלבד לאחר ששבר את פרק כף היד במשחק נגד קליבלנד קאבלירס. לאורך העונה הוא קלע 5.6 נקודות, קלט 3.1 ריבאונדים ומסר 3.2 אסיסטים בממוצע למשחק.

### יוסטון רוקטס
בפברואר 2009, לאחר כשנתיים וחצי בממפיס, הועבר לאורי ליוסטון רוקטס בטרייד משולש, בו הייתה מעורבת גם אורלנדו מג'יק. לאחר עונת  חתם לאורי על הצעת חוזה של 23 מיליון דולר למשך 4 שנים מקליבלנד קאבלירס, אך שבוע לאחר מכן השוו הרוקטס את הצעתם של הקאבלירס.

בעונת  שימש לראשונה כשחקן חמישייה קבוע ביוסטון, ורשם ממוצעים של 13.5 נקודות ו-6.7 אסיסטים למשחק. ב-16 בפברואר 2011 שבר את שיאו האישי, כשקלע 36 נקודות במשחק מול קבוצת עיר ילדותו, פילדלפיה 76'; במשחק קלע לאורי את כל 11 הזריקות הראשונות שלו, וסיים עם 13 מ-16 מהשדה. ב-20 במרץ 2011 קלע לאורי 28 נקודות, מסר 10 אסיסטים וקלט שיא קריירה של 11 ריבאונדים בניצחון ביתי על יוטה ג'אז בתוצאה 110–108, ובכך השיג את הטריפל דאבל הראשון בקריירה שלו.

### טורונטו ראפטורס
ב-11 ביולי 2012 הועבר לאורי בטרייד לטורונטו ראפטורס, בתמורה לגארי פורבס ובחירת דראפט עתידית בסיבוב הראשון. בעונת  נבחר לראשונה בקריירה להשתתף במשחק האולסטאר של ה-NBA, ובעונה העוקבת נבחר לחמישיית השלישית של העונה וסייע לטורונטו להעפיל לגמר האזור המזרחי, לראשונה בתולדותיה. ב-26 בפברואר 2016 שבר את שיאו האישי, כשקלע 43 נקודות במשחק מול קליבלנד קאבלירס.

בעונת  זכה לאורי עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2. במשחק השישי של סדרת הגמר הצטיין לאורי, כשקלע 26 נקודות, מסר 10 אסיסטים, אסף 7 ריבאונדים וחטף 3 פעמים.

### מיאמי היט
לאחר 9 עונות רצופות עם הראפטורס, סיכם לאורי על חוזה ל-3 שנים במיאמי היט, והועבר אליה בעסקת "החתמה והעברה" תמורת גוראן דרגיץ' ופרשס אצ'יווה.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת וילאנובה
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:כדורסלני יוסטון רוקטס
קטגוריה:כדורסלני טורונטו ראפטורס
קטגוריה:כדורסלני מיאמי היט
קטגוריה:משתתפי משחק האולסטאר של ה-NBA
קטגוריה:כדורסלני נבחרת ארצות הברית
קטגוריה:אלופים אולימפיים אמריקאים: כדורסל
קטגוריה:פנסילבניה: כדורסלנים
קטגוריה:אמריקאים שנולדו ב-1986
לאוסטכיוס ראטוט

**לאוסטכיוס ראטוט** או **אוסטכיוס ראטולד** (בלטינית והונגרית: **Leustachius Rátót**, בהונגרית **Rátót nembeli Leusták** לאושטאק , סוף המאה ה-12) היה אציל הונגרי ממשפחת ראטוט, שלפי צ'ארטר מלכותי משנת 1230, כיהן כוויבוד של טרנסילבניה בערך בשנים 1196-1176. נחשב הוויבוד של טרנסילבניה הראשון ששלט בוודאות בחבל ארץ זה. באותה תקופה (ב-1164) מציינים גם שמו של לאוכסטכיוס, רוזן של דובוקה, ואין יודעים אם מדובר באותו איש.

בני ראטוט, ככל הנראה בשמם המקורי ראתולד, היו, לפי הכרוניקה של שימון קזאי, צאצאים לשני איטלקים מקזרטה, נאפולי, בשם ראטולדו ואוליבר, שהתיישבו בהונגריה בימי המלך קלמן בסביבות שנת 1097.

לצד הפלטין של הונגריה, אמפוד או אומפוד ("Ompudinus tunc Banus et Leustachius Voyvoda") נדרש על ידי המלך בלה שלישי בשנת 1176, לשלוח תגבורות לאימפריה הביזנטית במלחמתה נגד הטורקים הסלג'וקים. בקרב שהתקיים במיריוקפלון ידם של הסלג'וקים הייתה על העליונה.

## מקורות

*2006 ,Curta, Florin *Southeastern Europe in the Middle Ages*, 500-1250. Cambridge University Press


## הערות שוליים

קטגוריה:שליטי טרנסילבניה
כבידת מכון הנפט האמריקאי

**כבידת מכון הנפט האמריקאי** (או **כבידת ה-API**; באנגלית: **American Petroleum Institute gravity** או **API gravity**) הוא מדד לאיכות הנפט הגולמי או נוזל דלק הנקבעת על ידי צפיפותו (משקלו הסגולי) אשר נמדדת במעלות API. המדד מציין עד כמה הנפט הגולמי או נוזל דלק מסוים כבד או קל בהשוואה למים. אם כבידת ה-API גדולה מ-10, הוא קל יותר וצף על פני המים (10=מים); אם היא נמוכה מ-10, הנפט או הנוזל, כבד יותר, שוקע, ולא איכותי.

ככל ש של הנפט או נוזל דלק גבוהה יותר (נפט או דלק כבד יותר), יורד דירוגו בסולם ה-API. וההפך, ככל שהמשקל הסגולי נמוך יותר וה-API (במעלות) גבוה יותר, הנפט יותר קל ואיכותי. סולם הערכים של ה-API נע בין 10 ל-70. בנפט "קל" רמת ה-API גבוהה מ-°31.1 (צפיפות נמוכה מ-870 ק"ג למטר מעוקב); בנפט "מדיום" – בין °22.3 ל-°31.1 (בין 870 ל-920 ק"ג למטר מעוקב); בנפט "כבד" – מתחת ל-°22.3 (בין 920 ל-1000 ק"ג למטר מעוקב); ובנפט "אקסטרה כבד" או ביטומן – מתחת ל-°10 (מעל ל-1000 ק"ג למטר מעוקב). הנוסחה לחישוב כבידת ה-API היא 141.5 חלקי הצפיפות היחסית של הנפט (בטמפרטורה של 15.56 מעלות צלזיוס או 60 מעלות פרנהייט חלקי הצפיפות של המים בטמפרטורה של 60 מעלות פרנהייט) פחות 131.5. איכות הנפט נקבעת גם על ידי תכולת הגופרית שבו. נפט גולמי קל ומתוק הוא נפט דל גופרית (פחות מ-0.5% ועל פי בורסת הסחורות בניו יורק/NYMEX – פחות מ-0.42%), בעל צפיפות וצמיגות נמוכים, כבידת API גבוהה שניתן להפיק ממנו סל תזקיקים רחב. הוא נחשב לנפט נקי יחסית שלאחר הזיקוק כשיר לניצול כדלק (בנזין, סולר) בכלי רכב, ולכן שכיח ומבוקש במשק האנרגיה. נפט מתוק מופק, למשל, ממפרץ מקסיקו והים הצפוני, במדינות ארצות הברית, בריטניה, נורווגיה, ניגריה ואנגולה. ככל שהנפט מכיל יותר גופרית, הוא "חמוץ" יותר ודורש זיקוק קפדני יותר. ככל שהנפט "קל" ו"מתוק" יותר, מחירו עולה. "ברנט בלנד" (Brent Blend) הוא נפט קל ומתוק מן הים הצפוני, בעל API °38 לערך, ותכולת גופרית של כ-0.4%. מרביתו מזוקק בצפון-מערב אירופה.

## קישורים חיצוניים

* "Glossary - API gravity", U.S. Energy Information Administration (EIA)
* "API gravity ", BusinessDictionary.com
* "American Petroleum Institute Gravity-degrees", English-Hebrew Energy Dictionary (Gina Cohen)
*"Types of crude oil", Neste Oil website
* "API gravity ", Schlumberger Oilfield Glossary
*"What is Heavy Oil and How is it Formed?", Rigzone website
*"Financial Glossary - API Gravity", Reuters

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נפט
קטגוריה:דלק
לשחרר את סין: האומץ להאמין

**לשחרר את סין: האומץ להאמין** (בסינית:自由中国：有勇气相信) הוא סרט תיעודי של הבמאי מייקל פרלמן שעוסק בהפרת זכויות אדם בסין ובייחוד בקצירת איברים חיים. הוא הופק במשותף על ידי מר קין וונג וערוץ טלוויזיה חופשי של סין, NTDTV. הסרט הוקרן בהקרנות פרטיות בפרלמנטים, באוניברסיטאות ובפסטיבלי סרטים כאשר הקרנות פרטיות בולטות נערכו בין היתר בכנסת, בקונגרס האמריקאי ובפרלמנט האירופי. הסרט יצא לאור לקהל הרחב בארצות הברית ב-31 במאי 2013 ובעולם ב-4 ביוני 2013. הוא זכה בפרסים ושבחים רבים ברחבי עולם.

## תוכן הסרט
הסרט עוסק בסיפורם של ג'ניפר דזנג וצ'ארלס לי אשר נרדפים בידי המשטר בסין. פאלון גונג היא שיטה המערבת טאואיזם ובודהיזם אשר התפשטה בסין במשך שנות ה-90 (יותר מ-70 מיליון מאמינים). לאחר שהמשטר מעריך שקיימים יותר אנשים האוחזים באמונה הרוחנית מאשר אנשים החברים במפלגה הקומוניסטית, הוא אוסר את האמונה בחוק ומתחיל דיכוי אכזרי של המאמינים.

דזנג היא חברת מפלגה קומוניסטית המאמינה בשיטת פאלון גונג ולי הוא אמריקאי ממוצא סיני המנסה להרחיב את חופש הביטוי בסין. דזנג ולי נכלאים במחנות עבודה בהם הם חווים עינויים ושטיפת מוח במסגרת תוכנית לחינוך מחדש. כמו כן נחשפת בסרט שיטה מסחרית של סחר באיברים, לפיה כאשר נערכת הזמנה להשתלת איברים בסין לוקחים את המאמין בשיטת ה"פאלון גונג" וחותכים ממנו את האיבר בעודו בחיים, כדי לשמור על טריות האיבר (ידוע גם כ"קצירת איברים"). לאחר מכן רוצחים אותו.

דזנג מצליחה לברוח לאוסטרליה, שם היא מפרסמת ספר רב מכר אודות הרדיפות בסין ומתאחדת עם משפחתה. לי חוזר לסין במאמץ לסתור את התעמולה נגד אמונת הפאלון גונג.

### מרואיינים בסרט
* ג'ניפר דזנג - חברת מפלגה קומוניסטית לשעבר, כותבת רב המכר "עדים להיסטוריה: מאבקה של אישה סינית אחת לחירות"
* ד"ר צ'ארלס לי - איש עסקים אמריקאי ממוצא סיני ואסיר לשעבר במחנה עבודה סיני
* דייוויד קילגור - מזכיר המדינה לשעבר של קנדה, אחד משני המחברים של דו"ח קילגור-מטאס.
* כריס סמית - חבר קונגרס אמריקני
*איתן גוטמן - מחבר הספרים: "Losing The New China" **"לאבד את סין החדשה: סיפורו של המסחר האמריקני, תשוקה ובגידה"** ושל הספר: **"הטבח: הרג המוני, קציר איברים, והפתרון הסודי של סין לבעיית מתנגדי המשטר"****,** כותב במגזין וול סטרייט אסיה

## ביקורות ופרסים
הסרט זכה לתשבחות רבות בשל המסר הנוקב וחשיפת ראיות אודות קציר האיברים הסיני. ראש מחלקת ניו-יורק של ה-CNN לשעבר, קרן קרי, אמרה כי הוא "מרתק ואינטנסיבי". חבר הקונגרס האמריקני, כריס סמית, מקווה ש"הסרט הזה ישנה את כללי המשחק".

הסרט זכה לפחות ב-6 פרסים בפסטיבלי פרסים, רובם בארצות הברית.

## קישורים חיצוניים

* חדשות פאלון גונג - אודות קצירת האיברים
* טריילר הסרט

## הערות שוליים

קטגוריה:סרטי 2013
קטגוריה:סרטים סיניים
קטגוריה:סרטים תיעודיים
נחל מחניים

[250px|ממוזער|שמאל|עמק נחל מחניים ליד [חורבת ירדה, בתמונה משטח של פרחי חרדל השדה]]
250px|ממוזער|שמאל|קטע נחל איתן ליד עין ירדה
**נַחַל מַחֲנַיִם** נקרא על שם קיבוץ מחניים. הנחל זורם במזרח הגליל העליון, תחילתו ברום של כ-900 מטר מעל פני הים ליד היישוב הקהילתי עמוקה במדרונות המזרחיים של הר יבנית, משם הוא זורם במדרון תלול לכיוון דרום-מזרח לחצור הגלילית וחוצה את היישוב ממערב למזרח. שם הנחל עושה תפנית לכיוון צפון-מזרח ומגיע לרמת כורזים ועובר מצפון לקיבוץ מחניים, מושב משמר הירדן וקיבוץ גדות ונשפך לירדן בתעלה מלאכותית המטה את הערוץ הטבעי לצורכי ניקוז וחקלאות.

הנחל מהווה את גבולה הצפוני של רמת כורזים. אורכו של הנחל 13 ק"מ, ואגן הניקוז שלו משתרע על שטח של 21 קמ"ר. לאורך הנחל נובעים מספר מעיינות קטנים המאפשרים קיום זרימת מים קבועה בקטעי הנחל, והופכים קטעים אלה לנחל איתן. ליד חורבת ירדה נובע מעין "עין ירדה" השופע מים עד כ-5 מ"ק לשעה. מים אלה נוצלו בעבר לחקלאות. היום משוחררים המים האלה לנחל.

בחלק הנחל בין עמוקה לחצור הגלילית נובעים המעיינות עין חוני על שמו של חוני המעגל ועין מרגנית שהוא מעיין עונתי. בקטע זה של הנחל נפוצה מאוד פריחה של חלמונית גדולה. בקטע הנחל הסמוך לחצור הגלילית נמצא קבר שיש המייחסים אותו לחוני המעגל.

בקטע הנחל שמצפון מזרח לקיבוץ מחניים הקימה מועצה אזורית גליל עליון מסלול אופניים העובר במקביל לנחל.

בשפך נחל מחניים לירדן מצפון לגשר בנות יעקב נמצא אתר ארכאולוגי פרהיסטורי האתר המוסטרי בשפך נחל מחניים המשויך לתקופה הפלאוליתית התיכונה (התרבות המוסטרית). האתר תוארך בשיטה רדיומטרית לכ-65,000 שנים לפני זמננו. באתר נמצאו עצמות של שור הבר וכלי צור ששימשו לביתור בעלי החיים לאחר הציד. האתר שהתגלה בשנת 1999, נחפר על ידי גונן שרון מטעם האוניברסיטה העברית ומכללת תל-חי.

## קישורים חיצוניים

*הלל גלזמן מקורות המים - נחלי הגליל באתר מט"ח
*מסלול טיול - נחל מחניים התחתון
## הערות שוליים

קטגוריה:רמת כורזים
קטגוריה:יובלי הירדן
קטגוריה:מחניים
קטגוריה:הגליל העליון: נחלים
קטגוריה:משמר הירדן
הרדיו הבין-לאומי של סין

**הרדיו הבין-לאומי של סין** (אנגלית: **China Radio International** - CRI, מנדרינית תקנית: **中国国际广播电台**), היא תחנת רדיו, גוף תעמולה וחברת תקשורת ממשלתית של הרפובליקה העממית של סין, הממוקמת במערב העיר בייג'ינג. כאשר נוסדה החברה בדצמבר 1941 היא נקראה "רדיו פקינג", ובהמשך "רדיו בייג'ינג". זוהי אחת מתחנות הרדיו הפוריות בעולם, מאחר שהיא משדרת 1,520 שעות שידור בכל יום, ב-61 שפות שונות. CRI מפעילה כ-30 לשכות מחוץ לסין, בין היתר גם בעברית בישראל. בנוסף לשידורי הרדיו, מפעילה החברה אתרי אינטרנט במספר שפות, בהן עברית, וכן עמודים בפייסבוק וביוטיוב.

משימתו של הרדיו הבין-לאומי של סין היא קידום הידידות בין העם הסיני לבין הציבור הרחב בכל העולם. תוכניות הרדיו של CRI ואתרי האינטרנט שלה כוללים חדשות, פוליטיקה, כלכלה, מדע וטכנולוגיה, בידור, חברה ותרבות, טיולים ואוכל, וכן מידע אנציקלופדי על סין ומידע שימושי למבקרים בה.

כתחנת רדיו בבעלות ממשלתית, CRI מחויבת לעמדת הממשלה בנושאים שונים, כגון מעמדה הפוליטי של טאיוואן כחלק בלתי-נפרד מהרפובליקה העממית של סין. 

ל-CRI יש את מערך שידורי החוץ המקיף ביותר ביבשת אסיה ומהגדולים בעולם, עם למעלה מ-50 משדרים לגלים קצרים בעלי יכולת לכסות את רוב כדור הארץ. בנוסף, ניתן לשמוע את שידורי CRI גם בשידורי AM.

## היסטוריה
שידורי הרדיו הראשונים בסין התקיימו כבר בשנות ה-20 של המאה ה-20. עם זאת, ברוב משקי הבית בסין, ובעולם, לא היו עדיין מכשירי רדיו. בשנות ה-30, בהן כבר היו בסין כמה תחנות מסחריות, עדיין היה השימוש העיקרי בשידורי הרדיו לצרכים פוליטיים, ולעיתים קרובות ברמה מקומית ולא ארצית. 

שידורי הניסיון הראשונים של הרדיו מטעם המפלגה הקומוניסטית הסינית עלו לאוויר בחודש מרץ 1940, ובכך הקדימו בשנתיים את תחנת השידור האמריקאית המקבילה, קול אמריקה. המשדר הובא ממוסקבה, בה כבר הייתה יכולת טכנולוגית מתאימה. עם זאת, רק מסוף 1945, לאחר שהסתיימה מלחמת העולם השנייה ניתן היה לבנות בשטח בסיס טכנולוגי שיאפשר פרישת השידורים לאזור גאוגרפי גדול יותר, והתוכניות מטעם המפלגה הקומוניסטית של סין הפכו לקבועות ורשמיות, עם שידורים של חדשות, הודעות רשמיות, אמנות ותוכניות ספרותיות.

ב-21 במרץ 2018, נוצרה צ'יינה מדיה גרופ, הקבוצה משמשת ארגון-על של מוסדות תקשורת ממשלתיים, על ידי מיזוג של שלושת הענקים בתחום: CCTV, רדיו סין הלאומי, ורדיו סין הבינלאומי.

## המחלקה לעברית
אחת מהמחלקות בחברה היא המחלקה לעברית. המחלקה מפעילה אתר אינטרנט בעברית, המספק תכנים שונים על סין. נכון ליוני 2021, עמוד הפייסבוק של הגרסה העברית עומד על כ-76,000 עוקבים. למחלקה שיתוף פעולה עם תוכניות טלוויזיה ישראליות כגון "הצינור", שבמסגרתו משודרים קטעים בנושא תרבות סין וחיי היומיום, בדרך כלל בהקשר היתולי או בידורי.

המחלקה העברית מנוהלת על ידי סיני שאינו דובר עברית. סגנו הוא סיני דובר עברית בשם שִי שְיָאוׂצִ'י (Xī Xiàoqí בפין-יין), הידוע בכינוי "איציק הסיני", שלמד עברית באוניברסיטת סין לתקשורת בבייג'ינג ולאחר מכן באוניברסיטת תל אביב. במסגרת עבודתו הוא עונה לשאלות של גולשים ישראלים בסרטונים קצרים בעברית. במאמר שפורסם מטעם מרכז בגין-סאדאת עולה הצורך בגישה ביקורתית של המסרים מטעם "איציק הסיני", בהיותם חלק משידורי התעמולה של סין.

## קישורים חיצוניים

* 

* אתר הרדיו הבינלאומי של סין - בעברית
* הקליפים של איציק הסיני ביו-טיוב
* פינת "השבוע בסין" עם שחר פאן, ערוץ הרדיו הבינלאומי של סין ביוטיוב, 1 באוגוסט 2013

## הערות שוליים

קטגוריה:רדיו ציבורי
קטגוריה:סין: תרבות
קטגוריה:הרפובליקה העממית של סין: תקשורת
קטגוריה:אסיה: תחנות רדיו
קטגוריה:אמצעי תקשורת בבעלות ממשלתית
ג'נה קולמן

**ג'נה לואיז קולמן** (באנגלית: **Jenna-Louise Coleman**; נולדה ב-27 באפריל 1986) היא שחקנית בריטית. בשנת 2013, היא הסירה את שמה האמצעי וכעת היא ידועה בשם **ג'נה קולמן**. היא ידועה בעיקר בשל תפקידיה כקלרה אוסוולד, בת לווייתו של הדוקטור, בסדרה "דוקטור הו" וכמלכה ויקטוריה בסדרה "ויקטוריה".

## ביוגרפיה
קולמן נולדה בבלקפול, לנקשייר שבאנגליה למשפחה נוצרית. יש לה אח מבוגר ממנה בשם בן. היא למדה בבית הספר ארנולד, שם השתייכה לאגודת התיאטרון. במסגרת האגודה היא שיחקה במחזה Crystal Clear בפסטיבל אדינבורו, תפקיד עבורו קיבלה פרס.

קולמן חשפה בראיון כי סבתה העניקה לה את השם ג'נה בעקבות הדמות ג'נה וויד, המגולמת על ידי פריסילה פרסלי, באופרת הסבון האמריקאית משנות ה-80 "דאלאס".

## קריירה
קולמן זכתה לפרסום ראשוני בשל תפקידה כג'סמין תומאס באופרת הסבון "אמרדייל", שם הופיעה בין השנים 2005 - 2009.

בנוסף, זכתה לפרסום בינלאומי כשהחלה לגלם את קלרה אוסוולד, בת לווייתו של הדוקטור, בסדרה "דוקטור הו", בין השנים 2012-2015. היא החלה לשחק בסדרה עוד בזמן שבני לווייתו הקודמת של הדוקטור, והמשיכה גם אחריהם. לאחר ששיחקה במשך חצי עונה לצד מאט סמית, הדוקטור התחדש לשחקן הסקוטי פיטר קפלדי והיא המשיכה לשחק בעונה 8. היא גילמה את דמותה של קלרה עד סוף עונה 9.

ב-2011 גילמה את סוזן בראון בעיבוד של ה-BBC לרומן "מקום בצמרת" מאת ג'ון בריין. באותה שנה גם השתתפה בתפקיד קטן בסרט "קפטן אמריקה", בתור חברתו של באקי.

בשנת 2016 עלתה סדרת הדרמה התקופתית עטורת השבחים "ויקטוריה", בה משחקת קולמן את הדמות הראשית. הסדרה מספרת את חייה של המלכה הצעירה מראשית כהונתה. בשנת 2018, התארחה בארבעה פרקים בסדרה "הבכי", וב-2020, התארחה בפרק בסדרה "בתוך מספר 9".

## חייה האישיים
החל משנת 2015, קולמן נמצאת במערכת יחסים עם השחקן טום יוז שמשחק גם הוא בסדרה "ויקטוריה". בעבר יצאה עם השחקן הסקוטי ריצ'רד מאדן ועם השחקן קרל דאויס. 

קולמן מעורבת בתחום הצדקה בדרום אפריקה, מעוררת מודעות לנגיף ה-HIV ומשמשת כשגרירה לעמותת One To One Children's Fund.

## פילמוגרפיה
### טלוויזיה

### קולנוע

### משחקי וידאו

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:דוקטור הו
קטגוריה:בריטיות שנולדו ב-1986
קטגוריה:בריטים שנולדו ב-1986
זאב ברא"ז

**זאב ברא"ז** (1869 – 1933) היה איש העלייה השנייה, ממתיישבי פתח תקווה, פרדסן ובנקאי.

## קורות חיים
נולד באולקניקי שבליטא (אז באימפריה הרוסית), למשפחת ברא"ז, מצאצאי הרב אלכסנדר זיסקינד מהורודנה (שם המשפחה הוא ראשי תיבות "בני ר' אלכסנדר זיסקינד"). בשנת 1906 עלה לארץ ישראל והתיישב בפתח תקווה. הוא עסק בפרדסנות ובבנקאות. ייסד את "קופת אשראי וחסכון" והיה יו"ר ההנהלה הראשון.

נפטר בשנת 1933, ונקבר בבית הקברות סגולה בפתח תקווה. על שמו רחוב בפתח תקווה.

## משפחתו
היה נשוי ללאה-מלכה ברא"ז ואב לעשרה ילדים. בנו משה היה איש האצ"ל וכיהן כסגן ראש המועצה המקומית זכרון יעקב. בתו שרה נישאה לשלמה מכנס, בנו של אהרן לייב מכנס ואביו של עו"ד ידין מכנס. ילדיו של בנו יוסף הם השופט יצחק ברא"ז ועו"ד זאב ברא"ז .

## קישורים חיצוניים
* פתח תקווה - אם המושבות 

קטגוריה:אנשי העלייה השנייה
קטגוריה:פרדסנים
קטגוריה:פתח תקווה: אישים
קטגוריה:בנקאים ביישוב
קטגוריה:מנהלים ביישוב
קטגוריה:משפחת ברא"ז
קטגוריה:אישים הקבורים בבית הקברות סגולה
קטגוריה:ארץ-ישראלים שנולדו ב-1869
קטגוריה:ארץ-ישראלים שנפטרו ב-1933
יצחק ברא"ז

**יצחק ברא"ז** (8 באוגוסט 1926 – 15 באוגוסט 2021) היה איש ציבור ומשפטן ישראלי, שכיהן כשופט בית משפט השלום בתל אביב.

## ביוגרפיה
נולד בפתח תקווה, בנו של יוסף ברא"ז ונכדו של זאב ברא"ז, ממתיישבי פתח תקווה. היה בוגר תיכון אחד העם בפתח תקווה. היה חבר החי"ש של ההגנה. בשנות ה-40 השלים תואר ראשון במשפטים בבית הספר למשפט וכלכלה בתל אביב. בשנת 1950, לאחר שקיבל רישיון לעריכת דין, נסע ללונדון לשנתיים וחצי להשתלמות באוניברסיטת לונדון. בין השנים 1953–1976 עמד בראש משרד עורכי דין בפתח תקווה. משנת 1968, במסגרת שירותו הצבאי בצה"ל במילואים, כיהן כנשיא בית המשפט הצבאי בשומרון, בדרגת רב-סרן.

בשנת 1978, בבחירות לעיריית פתח תקווה, שלראשונה כללו הצבעה ישירה על תפקיד ראש העירייה, היה מועמד הליכוד לראשות העירייה, והפסיד למועמד המערך דב תבורי. כיהן כראש האופוזיציה במועצת העיר עד שנת 1982.

בשנת 1982 התמנה כשופט בית המשפט השלום בתל אביב, וכיהן עד לפרישתו לגמלאות בשנת 1994. כמו כן, כיהן כמרצה באוניברסיטת תל אביב.

שימש כנשיא ארצי של ארגון "רוטרי ישראל", ראש אגף הספורט העממי במכבי, מרכז ומפקד מכבי הצעיר בפתח תקווה, וממלא מקום יו"ר ארגון הספורט העממי בישראל.

ברא"ז יזם צעדות עממיות רבות. ביניהן, צעדת מצדה המתקיימת משנת 1966.

נפטר ב-15 באוגוסט 2021.

היה נשוי לרינה סגל. בתם, ד"ר שפרה אש, היא מומחית לאונקולוגיית ילדים, מנהלת המחלקה להמטולוגיה אונקולוגיה ילדים בבית החולים רמב"ם; בתם עו"ד ספי ברא"ז-יונג היא תובעת בפרקליטות מחוז תל אביב; בנם אריק ברא"ז הוא מנכ"ל חברת "אקסטריפ" לטיולים ומסעות אתגריים ובתם קיקה ברא"ז-שורץ היא אדריכלית ובעלת משרד אדריכלות ותכנון עירוני שתכנן, בין היתר, את מתחם שרונה ושרונה מרקט.

## קישורים חיצוניים
* 
* 
* 
* 
* 

## הערות שוליים

קטגוריה:משפחת ברא"ז
קטגוריה:עורכי דין ישראלים
קטגוריה:בוגרי גימנסיה אחד העם (פתח תקווה)
קטגוריה:בוגרי בית הספר הגבוה למשפט ולכלכלה
קטגוריה:שופטי בית משפט השלום בתל אביב
קטגוריה:עסקני ספורט ישראלים
קטגוריה:חברי מועצת העיר פתח תקווה
קטגוריה:סגל אוניברסיטת תל אביב: משפטים
קטגוריה:לוחמי ההגנה
קטגוריה:אנשי היישוב ילידי הארץ
קטגוריה:פעילי הליכוד
קטגוריה:מעוטרי אות הנשיא להתנדבות
קטגוריה:אישים הקבורים בבית הקברות סגולה
קטגוריה:ישראלים שנולדו ב-1926
קטגוריה:ישראלים שנפטרו ב-2021
קטגוריה:נגידי רוטרי ישראל
ברנדון ראות'

**ברנדון ג'יימס ראות**' (באנגלית: **Brandon James Routh**; נולד ב-9 באוקטובר 1979) הוא שחקן קולנוע וטלוויזיה אמריקאי, שהתפרסם בעיקר בשל כיכובו כקלארק קנט בסרט "סופרמן חוזר" (2006), ובשל תפקידו כריי פאלמר בסדרות "החץ" ו"אגדות המחר".

## ביוגרפיה
ראות', השלישי מבין ארבעה ילדים, נולד בנורווק, איווה שבארצות הברית, למשפחה נוצרית-מתודיסטית ממוצא בריטי, גרמני, והולנדי. אמו קת'רין לה-וון (לבית ליר) היא מורה ואביו רונלד ריי ראות' נגר. למד באוניברסיטת איווה במשך שנה במטרה להיות סופר, ובתקופה זו עסק באופן מזדמן בדוגמנות ובמשחק כדי לממן את הוצאות שכר הלימוד.

ב-1999 עבר למנהטן, ואחר כך ללוס אנג'לס, כדי להתמקד בקריירת המשחק.

## קריירה
בשנת 1999, הופיע בוידאו קליפ לשירה של הזמרת המתחילה כריסטינה אגילרה "What a Girl Wants" מתוך אלבומה הראשון, ולאחר מכן קיבל תפקיד קטן בסדרת הטלוויזיה "Odd Man Out" של רשת ABC. בשנת 2000 הופיע בפרקים בודדים בסדרה בנות גילמור, אך עד 2004 לא גילם תפקיד משמעותי.

לאחר שהאחים וורנר ניסו במשך עשור להחיות את סדרת סרטי סופרמן, הם בחנו מספר שחקנים לתפקיד קלארק קנט. בין השאר, בחנו שחקנים כניקולס קייג' (שפרויקט סופרמן בהשתתפותו בשנות ה-90 אומנם יצא לפועל אך מעולם לא הגיע לידי גמר), ג'וש הרטנט, ברנדן פרייזר, פול ווקר, הנרי קאוויל, ג'יימס מרסדן, אשטון קוצ'ר, קיאנו ריבס, ויל סמית' ואחרים, אך הפרויקט הוקפא מספר פעמים ובניסיון למצוא במאי מתאים שיניע את הפרויקט זומן בריאן סינגר לביים את הפרויקט המיועד. עם התגייסותו לעבודה, ביקש ללהק שחקן אלמוני. לאחר שצפה במבחן בד של ראות', החליט לזמנו. לצורך העבודה על התפקיד נדרש ראות' להעלות במשקלו כעשרה קילוגרמים. צילומי הסרט החלו בסידני בפברואר 2005, והסרט הופץ ביוני 2006. אף שהסרט היה לכישלון קופתי, הוא זכה לביקורות מעורבות שהיללו בעיקר את משחקו של ראות'. בטקס פרסי הטלוויזיה של ערוץ ספייק הוענק לו פרס "גיבור העל הטוב ביותר" על הופעתו כסופרמן בסופרמן חוזר.

באוגוסט 2008 החליטו אולפני האחים וורנר לחדש את סרטי סופרמן. ראות' אמור היה לגלם את התפקיד הראשי, אך ב-2009 הסתיים החוזה שלו עם האולפנים והשחקן הנרי קאוויל לוהק לגלם את סופרמן באיש הפלדה. באותה שנה הופיע בסרט "Life Is Hot in Cracktown" לצד רעייתו קורטני פורד, עמה התחתן ב-2007. בינואר 2009 לוהק לתפקיד בסרט "האקסים של החברה שלי" ולאחר מכן גילם את דניאל שו בעונה השלישית ובעונה החמישית של סדרת הטלוויזיה "צ'אק". ב-2011 הופיע בתפקיד ראשי בסרט "דילן דוג: בלש על-טבעי". ב-2012 הצטרף לצוות השחקנים של קומדיית המצבים של רשת CBS, "שותפים". לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות.

ביולי 2014 לוהק לעונה השלישית של סדרת הטלוויזיה "החץ" לתפקיד ריי פאלמר, ומ-2016 עבר לסדרה הבת "אגדות המחר" עם אותה דמות בתפקיד ראשי.

בשנת 2021 הצטרף לקאסט העונה השלישית של הסדרה "הטירון" ברשת ABC, בתפקיד של השוטר דאג סטנטון.

## חיים אישיים
ב-23 באוגוסט 2006 התארס לשחקנית קורטני פורד לאחר שלוש שנות זוגיות. ב-24 בנובמבר 2007 השניים נישאו. באוגוסט 2012 נולד בנם הבכור.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת איווה
קטגוריה:זוכי פרס סאטורן לשחקן ראשי בקולנוע
קטגוריה:אמריקאים שנולדו ב-1979
אלכסנדר זוסיה טוליפמן

**אלכסנדר זוסיה טוליפמן** (1867 – 1935) היה איש העלייה הראשונה, ממתיישבי ראשון לציון וחבר ועד המושבה.

## ביוגרפיה
נולד באוקראינה, בנו של יעקב טוליפמן. בשנת תרנ"א (1891) עלה עם משפחתו לארץ ישראל. בתקופה הראשונה התיישב ביפו ועבד ביקב בראשון לציון. כעבור זמן בנה את ביתו במושבה ועבר להתגורר בה. הוא נטע כרם ענבים ושקדים ועסק בגידולו.

בשנת 1909 היה חבר בוועד המושבה. בתקופה הראשונה שלאחר הקמת אגודת הלוואה וחיסכון כיהן כגזברה. היה  מיוזמי הקמת בית המכבי בראשון לציון.

נפטר בשנת 1935 ונקבר בבית הקברות הישן בראשון לציון. על שמו רחוב בעיר.

## משפחתו
לטוליפמן היה בן יחיד, דוד, וחמש בנות. דוד נישא לשפרה, בתו של השו"ב יעקב מרדכי זינגר. אחותיה נישאו ליעקב איכילוב (בנו של אברהם זלמן איכילוב) ושמעון כהנוב (בנו של פייבל כהנוב) וכן לשניים מבני משפחת גיסין. דוד טוליפמן נרצח בעת עבודתו בפרדסו בידי שודדים ערבים בשנת 1943. בנם של דוד ושפרה הוא המדען יוסף טוליפמן ובתם היא שולמית אשת אליקום אוסטשינסקי, ראש המועצה הראשון של ראשון לציון. אחת מבנותיו של אלכסנדר זוסיה טוליפמן, לאה, נישאה לנתן כהן, בנו של הרופא ד"ר אליאס כהן. בנם הוא השופט אליעזר כהן.
בנות נוספות: רבקה ברניצקי, שרה בלוך, רחל חודורובסקי וחנה אברמוביץ (אחותה התאומה של לאה).

## קישורים חיצוניים

* אלבום המשפחות - עדת ראשון לציון

*
קטגוריה:אנשי העלייה הראשונה
קטגוריה:ראשון לציון: אישים
קטגוריה:אישים הקבורים בבית הקברות גני אסתר בראשון לציון
קטגוריה:ארץ-ישראלים שנולדו ב-1867
קטגוריה:ארץ-ישראלים שנפטרו ב-1935
חופש העיסוק

**חופש העיסוק** הוא הזכות הטבעית של כל אדם לעסוק בכל עיסוק או מקצוע שיחפוץ בו. חשיבות זכות זו נובעת מההשלכה על רוב תחומי החיים, החל מקיום פיזי בסיסי, דרך מעמד בחברה וכלה באפשרות הפנאי להגשמת שאיפות.

הזכות נכללת בהכרזה לכל באי עולם בדבר זכויות האדם שנתקבלה באו"ם בשנת 1948. בישראל נקבעה זכות זו בראשית ימי המדינה בפסיקה של בג"ץ, ובשנת 1992 נחקק חוק יסוד: חופש העיסוק המסדיר את מעמדו של חופש העיסוק כעיקרון על-חוקי, אולם מגביל את עיסוקיו של אדם לעיסוק שלא נאסר בחוק (לדוגמה איסור על עיסוק כעורך דין ללא רישיון לעריכת דין) ומסדיר את מעמד חופש העיסוק אם קיימת התנגשות עם חוקים אחרים.

## חופש העיסוק במדינת ישראל
כבר בימי ראשית המדינה קיבל חופש העיסוק ביטוי בבג"ץ בז'רנו נ' שר המשטרה:

בשנת 1992 נחקק חוק יסוד: חופש העיסוק, המעניק לחופש העיסוק מעמד עליון בחוק הישראלי. על פי רוב משתדל בית המשפט לצמצם פגיעה בחופש העיסוק כאשר הדבר אפשרי. פסקת ההגבלה הקיימת בחוק היסוד מאפשרת חריגים מצומצמים ופסקת ההתגברות שבו מאפשרת חריגים נוספים, הפוגעים באופן בוטה בחופש העיסוק. לחופש העיסוק יש השפעה נרחבת על חוקים אחרים כגון חוק שעות עבודה ומנוחה משנת 1951 וחוק העסקת עובדים על ידי קבלני כוח אדם משנת 1996.

בשנת 1999 נתן בית הדין הארצי לעבודה פסק דין תקדימי המעדיף את חופש העיסוק של העובד על פני זכותו של המעביד להגנה על סודותיו המסחריים

## לקריאה נוספת
* ברק מדינה, **דיני זכויות האדם בישראל**, הוצאת נבו, 2017, פרק 6: חופש העיסוק, עמ' 833–918.

## קישורים חיצוניים
* 
* 
* 
*  מנחם גולדברג, חופש העיסוק: מזכות יסוד לחוק יסוד, **[[הפרקליט]]** מא/3, תשנ"ג-תשנ"ד, עמ' 291–345

## הערות שוליים

*
קטגוריה:זכויות האדם
אברהם בן אסמעאל

רבי **אברהם בן משה בן אסמעאל** היה מחכמי ספרד במחצית השנייה של המאה ה-13 (בערך בין השנים ה'ם'-ה'ק'). למד תורה בברצלונה אצל הרשב"א ואף שימש כמזכירו בעת מחלתו האחרונה, לאחר מכן עבר ללמוד בטולדו אצל הרא"ש. בימינו הוא מפורסם בעיקר כרבו של רבינו ירוחם.

מחיבוריו היה ידוע עד לאחרונה רק חיבור קצר בשם "סדר העבודה בקצרה" שצורף לספרו של תלמידו רבינו ירוחם ותשובה אחת, אך בשנת תשמ"ה נדפס ספר בשם "חידושי תלמיד הרשב"א והרא"ש" על מסכת בבא קמא שזוהה מאוחר יותר כחיבורו של רבי אברהם, זהו ספר פסקים על סדר המסכת הבנוי בסגנון 'פסקי הרא"ש' אך בניגוד אליהם הוא משלב גם את מסורת הפסק הספרדית מבית מדרשו של רבו הרשב"א.

בידי רבי משה אלשקר היה מצוי גם חיבורו על מסכת בבא בתרא אך ספר זה כמו יתר כתביו לא הגיעו לידינו.

## לקריאה נוספת
***יצחק גולדשטיין,** פסקי בבא קמא לרבי אברהם אבן אסמעאל **מוריה** 15, א-ב (תשמו) כב-כג.

## קישורים חיצוניים
* 

## הערות שוליים

קטגוריה:תלמידי הרשב"א
קטגוריה:תלמידי הרא"ש
קטגוריה:ראשוני ספרד
קטגוריה:יהודי ספרד במאה ה-13
רובובי

**רוֹבּוֹבִּי** (מאנגלית: **RoboBee**; מילולית: רובוט-דבורה) הוא רובוט המסוגל לעוף, אשר פותח על ידי אוניברסיטת הרווארד. 

גודל הרובוט כ-3 ס"מ, ומשקלו כ-80 מיליגרם והוא מנופף בכנפיו 120 פעמים בשנייה. נכון ל-2016 הוא נחשב למכשיר בעל יכולת טיסה הקטן ביותר שיוצר אי-פעם.

הרובוט עתיד לשמש למטרות שמירה והצלה ולהאבקה מלאכותית.

## קישורים חיצוניים
* - אתר המיזם
## הערות שוליים

קטגוריה:רובוטים
קטגוריה:אוניברסיטת הרווארד
יאיר גבאי

**יאיר זאב גבאי** (נולד ב-3 בדצמבר 1971) הוא חבר מועצת העיר ירושלים לשעבר, איש ציבור ופעיל חברתי.

## קורות חיים
גבאי נולד וגדל בירושלים. אביו, אליהו גבאי כיהן כחבר כנסת מטעם המפד"ל וכסגן ראש העיר ירושלים. גבאי הוא בוגר ישיבת "נתיב מאיר", למד בישיבת הסדר ובשירותו הצבאי שירת כלוחם בצנחנים. לאחר השירות הצבאי למד משפטים באוניברסיטת בר-אילן והוסמך כעורך דין. בנוסף, לגבאי תואר שני במנהל עסקים. גבאי מרצה בנושא ירושלים ובעבר עסק כעורך ומגיש תוכנית האקטואליה "שולחן עגול" ברשת מורשת.

גבאי נשוי, לזוג חמישה ילדים והם מתגוררים בירושלים.

## פעילות פוליטית ומוניציפלית
החל את פעילותו הפוליטית במפלגת המפד"ל ובשנת 2003 נבחר לראשונה לחבר מועצת העיר ירושלים מטעמה. בבחירות לעיריית ירושלים ב-2008 נבחר שוב למועצת העיר מטעם המפד"ל. בשנת 2009 פרש גבאי מהמפד"ל .

כחבר מועצת העיר ירושלים כיהן גבאי כיו"ר הוועדה להנצחת נרצחי טרור וכחבר הוועדה המקומית והמחוזית לתכנון ובנייה בירושלים. במהלך כהונתו פעל גבאי למען שחרורו של המרגל הישראלי יונתן פולארד כמו כן ניהל מאבק למען הנצחת שמותיהם של חללי צה"ל ברחובות העיר.

גבאי עסק במאבקים של עמותות ההתיישבות היהודית במזרח ירושלים כגון, אלע"ד, עטרת כהנים ושכונת שמעון הצדיק. בין השאר הוביל גבאי את התוכנית להקמת שכונה חדשה בקדמת ציון במזרח העיר והצליח לשלבה בתוכנית המתאר החדשה של העיר ירושלים. מלבד עיסוקיו המוניציפליים גבאי גם שימש כחבר הוועד המנהל של מרכז מורשת מנחם בגין החל משנת 2011 וכן כחבר דירקטוריון "מוריה", בה הוא כיהן גם כחבר ועדת הביקורת.

ביולי 2013 פרש גבאי ממועצת העיר ירושלים.

בפברואר 2019 התמודד גבאי בפריימריז של מפלגת הליכוד אך לא נכנס לרשימה. שנתיים לאחר מכן שוריין במקום ה-36 בליכוד לקראת הבחירות לכנסת העשרים וארבע.

## קישורים חיצוניים

* 
* 
* 
* 
* 
* 
* 
* 
* 
* הבלוג של יאיר גבאי באתר news1
* נייר עמדה – חופש הדיור בירושלים, מתוך אתר הפורום לבניין ופיתוח מזרחה של ירושלים

## הערות שוליים

קטגוריה:סגל קול ישראל
ג
קטגוריה:בוגרי ישיבת נתיב מאיר
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:פעילי המפד"ל
קטגוריה:פעילי הליכוד
קטגוריה:ישראלים שנולדו ב-1971
עמק המארן

**עמק המארן** (בצרפתית: **Val-de-Marne**) הוא מחוז בחבל איל-דה-פראנס שבצרפת. המחוז נמצא דרומית-מזרחית לפריז ונקרא על שם נהר המארן שזורם בו ונשפך לנהר הסן. הוא אחד משלושת המחוזות המרכיבים את הטבעת הפנימית שמקיפה את פריז יחד עם רמות הסן וסן-סן-דני. המחוז הוכרז ב-1968.

עמק המארן הוא המחוז העשירי בכמות אוכלוסייה מבין מחוזות צרפת.

## קישורים חיצוניים

* 

* מידע על אוכלוסיית המחוז 

*
קטגוריה:ערכים שבהם תבנית בריטניקה אינה מתאימה
קטגוריה:איל-דה-פראנס: מחוזות
קטגוריה:מדינות וטריטוריות שהוקמו ב-1968
שאמיה

250px|ממוזער|חרוזים וריקמה בשולי השאמיה
**שאמיה** או **שחאטיפחו** (באדיגית: **шъхьэтепхъу**) הוא כיסוי ראש מסורתי צ'רקסי הנלבש על ידי נשים צ'רקסיות.

## תיאור הלבוש
כיסוי הראש נלבש כמטפחת המכסה את כל שיער הראש.

השאמיה עשויה בד לבן בהיר, שבקצהו חרוזים קטנים (צבעוניים), המוקפים ברקמה לבנה. 
קטגוריה:לבוש מסורתי
קטגוריה:כיסויי ראש
קטגוריה:לבוש צ'רקסי
קושאה

[250px|ממוזער|עריסה ב[המרכז למורשת הצ'רקסית|מרכז למורשת הצ'רקסית]]
**קושה** (באדיגית: **кушъэ**) היא עריסה מתנדנדת לתינוק בתרבות הצ'רקסית.

בתרבות הצ'רקסית, הקושה מסמלת תהליך הגדילה של הילד.

## שימוש
הקושה נועדה להרדים את התינוק. היו קושרים את ידיו בשמיכה עם  כדי שהתינוק לא יזוז באמצע השינה ויהיה לו קר.

קושרים שרוך לידית של העריסה, ומי שמרדים את התינוק מחזיק אותו וכך מניע אותו מצד לצד והתינוק נרדם ברוגע ולפעמים שרים לו שירים בצ'רקסית כדי שיירדם יותר מהר.

בעבר היו עושים חור באמצע הקושה כדי שהתינוק ייעשה את צרכיו מבלי להתעורר ומבלי להפריע לו. בזמן שהוא ישן, ובהיותו קשור, האב יכל לעבוד בשדה זמן רב והאם יכלה לפנות זמן לעיסוקיה, ולא נדרשה שמירה צמודה על התינוק.

בעת אירועים משפחתיים, כשאורחים הגיעו לבית המשפחה בו נמצא התינוק, נהגו לשים את התינוק בקושה כדי שהאורחים יוכלו להביט עליו במקום להשכיב אותו על הרצפה ולמנוע אי נוחות לתינוק.

קטגוריה:צ'רקסים
אגם קרטיי

**אגם קרטיי** (בצרפתית: Lac de Créteil) הוא אגם מלאכותי שנמצא בתוך העיר קרטיי שבמחוז עמק המארן.

אגם קרטיי הוא אגם מלאכותי שנוצר באזור שהיה בעבר מחצבה שסבל מהצפות חוזרות ונשנות על ידי הסן והמארן. בשנת 1968 הוחלט להפוך את השטח לאגם מלאכותי. האגם נפתח כעבור מספר שנים והפך לאזור דיג ושיט, ומועדון שיט הוקם ב-1978. העבודות על האגם וסביבתו הסתיימו רק בשנת 1988.

## קישורים חיצוניים

* אגם קרטיי באתר העיר קרטיי 

אגם קרטיי
קטגוריה:אירופה: ימות ואגמים
קטגוריה:אגמי אגירה מלאכותיים
קטגוריה:צרפת: אגמים
קרטיי

**קְרֶטֶיִי** (בצרפתית: **Créteil**) היא עיר מחוז של מחוז עמק המארן, שבצרפת. זהו הפרבר השישי באוכלוסייתו של פריז, ודיוקסיה קתולית.

עד מלחמת העולם השנייה היה מדובר על עיר קטנה ורק בשנת 1955 היא החלה לגדול. ב-1966 היא הוכרזה כעיר מחוז של ול-דה-מארן ובעקבות הכרזה זו הגיעו תקציבים גדולים להרחבת העיר. בין השאר נבנו שם בתי משפט (היכל הצדק של קרטיי), בתי מלון ובית חולים. כמו כן, נבנה אגם קרטיי בגודל של 42 קמ"ר.

## גאוגרפיה
קרטיי ממוקמת במישור נרחב בין נהר הסן ממערב ונהר המארן ממזרח. מכיוון שהעיר שוכנת במישור, היא הוצפה מספר פעמים על ידי המארן או הסן. שטחים מהעיר הוצפו בפעם האחרונה ב-1970 על ידי המארן.

מזג האוויר הוא אטלנטי, ובממוצע יורדים 615 מ"מ גשם בשנה וכן יש כ-16 ימי שלג בשנה.

## היסטוריה

## ערים תאומות
* .
* .
* .
* .
* .
* .
* .
* .
*

## ראו גם
*קרטיי (כדורגל)

## קישורים חיצוניים

* 
* 
* 

קטגוריה:עמק המארן: ערים
בית היוצר (אקו"ם)

[ממוזער|[האנשים (להקה)|להקת האנשים בהופעה בבית היוצר ב-31 באוקטובר 2014]]
**בית היוצר** הוא מיזם של אקו"ם לקידום אמנים צעירים בתחום המוזיקה בישראל מיוזמתו של יוריק בן דוד. מרכז ההופעות של בית היוצר נמצא בנמל תל אביב ומשמש להופעות, סדנאות, חזרות, כיתות אמן ויצירה מוזיקלית וספרותית מקורית.

המיזם מציע לאמנים נבחרים בתחילת דרכם אולם הופעות כולל כל השירותים הנלווים (סאונד, תאורה, יחסי ציבור ושיווק), כאשר ההכנסות מן ההופעה ממכירת כרטיסים (במחירים מוזלים) מועברים כולם לאמנים, ללא דמי תיווך. לפני שנחנך האולם בנמל תל אביב (בספטמבר 2012) הופקו ההופעות באולם צוותא, בית סוקולוב ותיאטרון הסימטה.

## קישורים חיצוניים

* רז שכניק, נותנים במה 
* בית היוצר נפתח! , באתר אקו"ם
* פסטיבל בית היוצר 
* 

קטגוריה:אקו"ם
קטגוריה:מוסדות מוזיקליים בישראל
קטגוריה:נמל תל אביב
קטגוריה:תל אביב-יפו: מוזיקה
Open Sound Control

**Open Sound Control** (בקיצור: **OSC**) הוא פרוטוקול תקשורת אוניברסלי מותאם לרשתות מודרניות המאפשר העברת הודעות בין מחשבים, סינתיסייזרים ושאר התקני מולטימדיה.
OSC מבטיח תקשורת אמינה, מהירה, גמישה, בעלת טווח רחוק והעברת מסרים באופן סימולטני בזמן אמת.

OSC פותח במרכז למחקר CNMAT על ידי אדריאן פריד ומאת וורייאת', במטרה ליצור ממשק תקשורת פשוט בין מכשירים.
מטרתו של הפרויקט הייתה לפתח משהו דומה, אך באותו הזמן גם מתקדם ונגיש יותר ממידי.
היתרונות הבולטים של OSC על MIDI הם רזולוציה גבוהה יותר, אפשרות תקשורת בטווחים רחוקים יותר, סביבת מפתחים מזמינה והתבססות על ממשקים אוניברסליים (כמו ethernet ו-USB).
בתשתית רשתות, OSC מבוסס על פרוטוקול (UDP) ובתשתית USB, הנתונים מועברים בפרוטוקול SLIP.
בנוסף, לאור העובדה ש-OSC עובד על תשתית רשתות, ניתן לעבוד גם בתקשורת אל-חוטי Wi-Fi.

## תכונות
* סביבת קוד פתוח - איננו מוגן ברישיון.
* שימוש בתווים מיוחדים
* שפת תכנות נפוצה
* רזולוציה גבוהה, עד 4095 ערכים.
* ארגון הודעות לעבודה במקביל - תגובה בזמן אמת

קיימים עשרות יישומים ל-OSC, ביניהם עיבוד קול, תמונה וודיאו בזמן אמת, כלים אינטראקטיביים ברשת, תוכנות סינטיסייזר, מגוון רחב של שפות תכנות וההתקנים.
OSC, השתלב בין היתר בסביבות כמו מוזיקה במחשבים, רובוטים, וידאו, תאורה ומייצגים חזותיים.

## עיצוב
פקודות OSC כוללות תבנית כתובת, מחרוזת סוג, טיעונים ומשך.
* **תבנית הכתובת** מבוססת על נתיב הקבצים ב-UNIX או שדה url.
* **מחרוזת סוג** היא מחרוזת קצרה שמכילה את סוג הטיעונים.
* **טיעונים** מייצגים מחרוזת בינארית בגודל 4 בייטים. משך היא פונקציה אופציונלית.

## השימוש בישראל
בארץ אין שימוש רחב לשיטה והיא כמעט ואיננה מוכרת.
השימוש בבקר ארדואינו הולך וגדל בזכות הדרך הפשוטה והזולה בה הבקר עובד.

## קישורים חיצוניים

* 

## הערות שוליים

קטגוריה:כלי נגינה אלקטרוניים
קטגוריה:מדיה דיגיטלית
עידית סולקין

**עידית סולקין** (נולדה ב-10 במאי 1973) היא מוזיקולוגית, מוזיקאית ומרצה ישראלית. כותבת ומלחינה פזמונים ושירי משחק לילדים, מתמחה בקשר שבין פעילות מוזיקלית להתפתחות הילד.

## ביוגרפיה
סולקין נולדה בשנה האזרחית 1973 לעדי סולקין ואסתי סולקין, שניהם עוסקים בחינוך. גדלה בתל אביב. התגייסה לצה"ל ושירתה במשרד הביטחון.

## קריירה
### כמוזיקולוגית ואשת חינוך
סולקין בעלת תואר ראשון במוזיקולוגיה ותואר שני בייעוץ חינוכי מאוניברסיטת תל אביב, תעודת הוראה במוזיקה ממכללת לוינסקי לחינוך, תואר שלישי במדעי המוזיקה מאוניברסיטת בן-גוריון בנגב ופוסט דוקטורט בתקשורת בדגש על מדיה וילדים. הדוקטורט של סולקין התבצע במעבדה לחקר המוזיקה והתמקד בהשפעות של מוזיקה על התפתחות מוטורית, חברתית וקוגניטיבית של ילדים. מחקר הפוסט-דוקטורט שלה עוסק בהשפעות המדיה על מרחב הילדות וההורות.

סולקין לימדה 9 שנים במחלקה לאמנויות בחטיבת מדעי המוזיקה ולאחר מכן לימדה במחלקה לתקשורת באוניברסיטת בן-גוריון בנגב. מעבירה קורס להכשרת מורות לריתמיקה במכללת "דעת - מוזיקה ושילוב אמנויות" ומלמדת במכללה האקדמית לחינוך גבעת ושינגטון.

סולקין חברה בעמותת "הפורום הדיגיטלי – שומרים על הילדים ברשת" ובמסגרתה היא מרצה בימי עיון ומעבירה הכשרות לאנשי מקצוע; בשנת 2019 הצטרפה למחאת הורים שיצאו נגד מילות השיר והקליפ הפרובוקטיבי "מים" של דודו פארוק.

### כמוזיקאית
סולקין כותבת ומלחינה פזמונים ושירי משחק לילדים, יצירותיה עוסקות בקשר שבין פעילות מוזיקלית להתפתחות הילד. במהלך השנים הוציאה 11 אלבומים מוזיקליים ו-3 תקליטורי DVD של תוכניות ילדים שכתבה והפיקה. סולקין שיתפה פעולה עם המעבד והפסנתרן הישראלי דוד סופר במספר אלבומים וקטעים מתוך התוכניות שלה שודרו בערוץ "הופ" ו-"לולי".

## דיסקוגרפיה
* 2006 - שעה עם עידית
* 2010 - בגן עם עידית
* 2007 - שירים של משחק
* 2007 - חגיגה של קיץ
* 2008 - שירים של בוקר אור
* 2009 - שירים של חורף
* 2011 - שירים של אביב ופסח
* 2011 - חיות עושות שטויות
* 2011 - חגיגה במשפחה
* 2012 - חגיגה מדליקה בחנוכה
* 2016 - מוריה-יה

## חיים אישיים
סולקין נשואה ואם לשלושה ילדים, מתגוררת בתל אביב.

## קישורים חיצוניים
* 
* 
* 

**כתבות**
* 
* 
* 
* 
* 
* 

## הערות שוליים

קטגוריה:בוגרות אוניברסיטת תל אביב
קטגוריה:בוגרות מכללת לוינסקי לחינוך
קטגוריה:בוגרי אוניברסיטת תל אביב
קטגוריה:בוגרי מכללת לוינסקי לחינוך
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:זמר עברי
קטגוריה:חוקרי התפתחות ילדים
קטגוריה:חינוך באמצעות מוזיקה
קטגוריה:מוזיקולוגים ישראלים
קטגוריה:סגל אוניברסיטת בן-גוריון בנגב: תקשורת
קטגוריה:ישראלים שנולדו ב-1973
קטגוריה:ישראליות שנולדו ב-1973
מעיין כנף

**מַעְיַן כָּנָף** או בשמו הערבי **עֵין דֵיר עַזִּיז**, הוא מעיין הנובע ליד מושב כנף במדרון הצפוני של נחל כנף בדרום רמת הגולן. המעיין נקרא גם **מעיין אשי** לזכר רב-סמל ראשון במילואים אשר ("אשי") נוביק, שנהרג בכפר דבל שבדרום לבנון ב-9 באוגוסט 2006, במהלך מלחמת לבנון השנייה.

המעיין נובע כקילומטר וחצי דרום-מזרחית למושב כנף ומימיו מתנקזים במורד המדרון לנחל כנף, אשר ערוצו עובר כ-500 מטרים מתחת למעיין. בעבר שימשו מי המעיין את הכפר הסורי דיר עזיז ששכן במעלה המדרון, עוד לפני כן שימש המעיין יישוב יהודי מתקופת בית שני שככל הנראה הייתה בו גם תעשיית כלי חרס. בנקודת הנביעה נבנו זוג קמרונים מעל לשלוש בריכות קטנות (בדומה לאלו המצויים באום אל-קנאטר ועין פית), אזור זה הוא כיום בשטחה של חפירה ארכאולוגית.

בשנים האחרונות פותח שטח המעיין והוכשר במקום חניון לילה המתאים למטיילים. מאזור הנביעה הוצב צינור המוביל את מי המעיין לבריכה רחבה (כ-10 מטר אורך ו-5 מטר רוחב) בעלת קירות בטון, אשר מפלס המים בה מגיע עד כ-90 סנטימטר גובה. חניון זה פותח על ידי תושבי מושב כנף בסיוע עמותת "בדרכם" לזכרו של אשר נוביק שנהרג במהלך מלחמת לבנון השנייה.

הדרך למעיין עוברת בפנייה לכיוון דרום לפני הכניסה למושב ונסיעה של כקילומטר וחצי לאורך כביש עפר משובש. הגישה למעיין פתוחה לציבור עם חניון מוצל ומסודר לצידו, שירותים לאורחי המקום ומקום חניה בכניסה לאתר.

## קישורים חיצוניים
* 
* אודות המעיין באתר "מסלולים".
* מעיין כנף באתר "נלך".
* אודות המעיין באתר "למטייל".

## הערות שוליים

כנף
יוריק בן דוד

**יורם (יוֹריק) בן דוד** (נולד ב-10 בפברואר 1953) הוא זמר ומלחין ישראלי. כיהן כיו"ר אקו"ם מאז סוף שנות התשעים ומנכ"ל הארגון משנת 2000 ועד 2021.

## ביוגרפיה

בן דוד נולד בתל אביב. בנערותו גדל בירושלים. למד בגימנסיה רחביה (סיים בשנת 1971). ב-1972 היה חבר להקת פיקוד הדרום והשתתף בתוכניתה "מדרום תיפתח הטובה".

לאחר השחרור מצה"ל למד קומפוזיציה וניצוח באוניברסיטת תל אביב ועם סיום לימודיו הצטרף לחברת התקליטים סי בי אס ישראל כמפיק ומעבד מוזיקלי לשירים רבים, בהם שירי ילדים ומשירי ארץ ישראל. ב–1978 השתתף כזמר בתוכנית "ארץ טרופית יפה" במסגרת תוכנית הרדיו "דו רה ומי עוד" יחד עם מתי כספי, יהודית רביץ, קורין אלאל, צילה דגן וצמד הפרברים ושר סולו את השיר "איזה כדורגל".

בשנות השבעים הנחה את תוכנית הזמר "קול ראשון" ששודרה בטלוויזיה הלימודית (הטלוויזיה החינוכית הישראלית).

ב-1979 הלחין והקליט לפסקול הסרט "דיזנגוף 99" את השיר "לילה לי" שאת מילותיו כתבה תלמה אליגון, והוא היה ללהיטו הגדול ביותר. ב-1980 חיבר עם רוני בראון את השיר אתמול היית שונה, אותו שר שימי תבורי בפסטיבל הזמר והפזמון 1980, ואשר זכה במקום השלישי. ב-1981 חיבר עם רוני בראון את השיר "תני לי את הלב", שהוקלט על ידי שימי תבורי לאלבומו "צעד חמישי".

ב-1984 הפיק עם דודו אלהרר את המופע והאלבום מתתיהו ואלכסנדר של המוזיקאים מתי כספי וסשה ארגוב. ב-1986 הפיק ועיבד מוזיקלית את האלבום "למרוסיה באהבה", שכלל שירים רוסיים בתרגום עברי שהושרו בתנועות הנוער היהודיות הציוניות. בן דוד אף שר בתקליט לצד רוחמה רז, רותי בן אברהם, אופירה יוספי ודוד ד'אור.

ב-2008 נכשל ניסיון שהובילו מספר חברי דירקטוריון אקו"ם בראשות יעקב רוטבליט להדיח את בן דוד בגין טענות על החלטות שגויות בעניין חלוקת הכספים לחברי האגודה, החלטות שקיבל בלי להתייעץ עימם.

בשנת 2012 יזם את הקמת בית היוצר של אקו"ם בשיתוף נמל תל אביב.

ב-2014 בטקס אקו"ם אמר הזמר אריאל זילבר שבן דוד מנע ממנו לקבל פרס על מפעל חיים, וטען שבן דוד מוכן לפסול אנשים על רקע דעתם הפוליטית.

בחודש מרץ 2021 פרש מתפקידו באקו"ם והוחלף על ידי סמנכ"ל הארגון אסף נחום.

בן דוד מכהן כיו"ר הוועד המנהל של קרן המוזיקה הישראלית.

## חיים אישיים

בנו של בן דוד הוא המוזיקאי עמוס בן דוד. בן נוסף, עידו, נפטר ב-1990.

## קישורים חיצוניים

* 
* 
* 

## הערות שוליים

קטגוריה:זמרים ישראלים
קטגוריה:מפיקים מוזיקליים ישראלים
קטגוריה:ראשי אקו"ם
קטגוריה:מלחינים ישראלים
קטגוריה:פעילים במדורי המועצה הישראלית לתרבות ואמנות
קטגוריה:חברי להקת פיקוד הדרום
קטגוריה:בוגרי גימנסיה רחביה
קטגוריה:בוגרי אוניברסיטת תל אביב: מוזיקה
קטגוריה:ישראלים שנולדו ב-1953
RJ-12

ממוזער|שמאל|200px|מראה מחברי כבל RJ-12
**RJ-12** (קיצור של **Registered Jack 12**) הוא מחבר טלפוניה ששימש בעיקר ברשתות טלפוניה משרדיות וכיום כמעט לא נמצא בשימוש לאחר המעבר למרכזיות המבוססות על VoIP.

כבל זה משתמש באותם מחברים כמו כבל RJ-11 וההבדל ביניהם הוא בחיבור: ב-RJ-12 מחוברים כל 6 החוטים וב-RJ-11 רק 4 חוטים מחוברים. הזוג הנוסף יכול לשמש בניתוב ברשת פרטית ולכן שימוש זה הוא רק במרכזיות של ארגונים גדולים. מכיוון שבטלפוניה רגילה אין בחיבור זה שימוש והוא עלול ליצור בעיות, לא היה מחבר זה נפוץ כמו RJ-11.

## קישורים חיצוניים
*הבדל בין כבל RJ-12 לכבל RJ-11

קטגוריה:חומרה
קטגוריה:מחברים חשמליים